Publication: Magyar Közlöny
Issue: MK-2001-126 (Year: 2001, Number: 126)
Era: 1990-2004
Section: 3. számú melléklet az 1992. évi XXXIII. törvényhez
Paragraph Index: 1066

3. számú melléklet az 1992. évi XXXIII. törvényhez Jegyzék azokról a feladatokról, amelyek ellátására létesített munkakörben foglalkoztatott közalkalmazott illetményét szakmai szorzó alkalmazásával kell meghatározni, továbbá a feladatokhoz kapcsolódó szorzószámról Sorszám Feladat megjelölése Szakmai szorzó 1. Óvodákban, iskolákban, kollégiumokban a gyermekekkel, tanulókkal való közvetlen foglalkozás, kötelező és nem kötelező tanórai foglalkozások, kollégiumi foglalkozások megtartása, pedagógiai szakszolgálat intézményeiben a gyermekek, tanulók vizsgálata egyéni vagy csoportos foglalkoztatása; illetve a pedagógiai-szakmai szolgáltatások ellátása. 1,19 2. Közoktatási intézményekben minden, nem pedagógus munkakörbe tartozó tevékenység ellátása. 1,05 3. Felsőoktatási intézményekben minden, nem oktatói és nem kutatói munkakörbe tartozó tevékenységek ellátása. 1,05 4. Humán egészségügyi szolgáltatás keretében a betegek vizsgálatával, gyógyításával, ápolásával, gondozásával, utókezelésével kapcsolatos egészségügyi tevékenységeknek az adott munkakörre jogszabályban előírt szakképzettséggel, szakképesítéssel történő közvetlen ellátása, valamint a közúti és légi betegszállítás közvetlen ellátása. 1,20 2001/126. szám Sorszám Feladat megjelölése Szakmai szorzó 5. Szociális, család-, gyermek- és ifjúságvédelmi szolgáltatás keretében az ellátottak ápolását, foglalkoztatását, fejlesztését, ellátását, gondozását, szociális segítését, szállítását közvetlenül szolgáló tevékenységeknek az adott munkakörre jogszabályban meghatározott — felsőfokú végzettséget és szakképzettséget nem tanúsító — szakképesítéssel történő ellátása. 1,20 6. 6/a. Szociális, család-, gyermek- és ifjúságvédelmi szolgáltatás keretében az ellátottak gyógyítását, ápolását, foglalkoztatását, fejlesztését, ellátását, gondozását, szociális segítését közvetlenül szolgáló tevékenységeknek az adott munkakörre jogszabályban meghatározott, felsőfokú végzettséggel és szakképzettséggel történő ellátása. 1,05 7. Művészeti, levéltári, múzeumi, könyvtári, közművelődési, műemlékvédelmi szolgáltatás keretében a kulturális javak létrehozását, közvetítését, védelmét, bemutatását, valamint nyilvántartását közvetlenül szolgáló tevékenységeknek az adott munkakörre jogszabályban előírt szakképesítéssel történő ellátása. 1,05

Source: https://magyarkozlony.hu/hivatalos-lapok/9cffa542313302b9671be01c7aeb348306c07238/dokumentumok/934cf1855a8f10fe68605e1028e339d6a1a05cdb/letoltes